شەفەق نیوز/ دەزگای ژیۆلۆژی ئەمریکا، ئمڕوو یەکشەممە، خەوەردا ک زەویلەزەیگ وە تونی ٥،٣ پلە لەبان پەیمانەی ریختەر داگە وەرانوەر کناراوەیل ئەندەنوسیا.
زەویلەرزەگە وە دویری ١٦٤ کیلومەتر باکوور خوەرئاوای ناوچەی دویو بوی لەکنار ئەرو، لە ساعەت ١٧:٥٦ وەوەخت گرینیتش،  وەقویلی ٦،٨ کیلومەتر.
دەزگاگە دیاری کرد ک سەنتەر زەویلەرزەگە لە کڕ پانی ٤،٣٣٠٣ پلە وەرەو باشوور،  و کڕ درویژی ١٣٣،٨٣١١ پلە وەرەو خوەرهەڵات دیاری کریا.
و تا ئیسە باس هویچ هوشدارییگ لە "تسۆنامی" نەکریا، و راپۆرتەیلیگ کوتپڕی لە کاریگەری زەویلەرزەگە لەبان ناوچە کناراویەگە نەڕەسیە.
